Joe Dimeo (22) was in 2018 ’n slagoffer van ’n grusame motorongeluk. Dimeo het aan die slaap geraak agter die stuur op pad terug huis toe van sy werk af. Sy kar het ’n sypaadjie getref, gerol en toe aan die brand geraak. ’n Vreemdeling het dit reggekry om hom uit die brandende motor te trek voordat dit ontplof het. Ongelukkig het Dimeo brandwonde op 80 persent van sy liggaam opgedoen.
Hy het ses maande gelede die gelukkige ontvanger geword van die wêreld se eerste suksesvolle gesig- en handoorplanting.